“มาเลเซีย” หวนส่งออก “ไก่” 1.8 ล้านตัว/เดือน เริ่มพรุ่งนี้!
“มาเลเซีย” เตรียมกลับมาส่งออกไก่ 1.8 ล้านตัวต่อเดือน หลังจากก่อนหน้านี้สั่งห้ามส่งออกเพื่อบรรเทาภาวะอุปทานตึงตัวในประเทศ เริ่มตั้งแต่ 11 ต.ค.65
“มาเลเซีย” เตรียมกลับมาส่งออกไก่ 1.8 ล้านตัวต่อเดือน หลังจากก่อนหน้านี้สั่งห้ามส่งออกเพื่อบรรเทาภาวะอุปทานตึงตัวในประเทศ เริ่มตั้งแต่ 11 ต.ค.65
10 ต.ค. 2565

นายโรนัลด์ เคียนดี รัฐมนตรีว่าการกระทรวงเกษตรและอุตสาหกรรมอาหารของมาเลเซีย เปิดเผยว่า มาเลเซียเตรียมผ่อนคลายข้อกำหนดการส่งออกไก่มีชีวิตตั้งแต่วันพรุ่งนี้ (11 ต.ค.) โดยจะกลับมาส่งออกไก่ 1.8 ล้านตัวต่อเดือน หลังจากที่มีการสั่งห้ามส่งออกเมื่อช่วงต้นปีเพื่อบรรเทาภาวะอุปทานตึงตัวในประเทศ
ด้านสำนักข่าว แชนแนลนิวส์เอเชีย รายงานว่า มาเลเซียส่งออกไก่มีชีวิตไปยังสิงคโปร์และไทยเป็นหลัก โดยมาเลเซียได้ระงับการส่งออกเมื่อเดือนมิ.ย. เนื่องจากสงครามรัสเซีย-ยูเครน ทำให้สถานการณ์ขาดแคลนอาหารสัตว์ทั่วโลกทวีความรุนแรงขึ้น จนส่งผลกระทบต่อการเลี้ยงไก่
นายโรนัลด์ เปิดเผยอีกว่า มาตรการห้ามส่งออกไก่มีชีวิตจะผ่อนคลายทีละขั้น เริ่มจากอนุญาตให้ส่งออกได้ 1.8 ล้านตัวต่อเดือน หรือครึ่งหนึ่งของเพดานการส่งออกสูงสุด 3.6 ล้านตัวต่อเดือน แต่ยังคงห้ามส่งออกเนื้อไก่ทั้งตัว เนื้อไก่ชำแหละ และลูกไก่แรกเกิด